Christianus Stocker

Christianus Stocker (natus die 20 Martii 1960 Novostadii) est iuris consultus et politicus Austriacus. A die 3 Martii 2025 cancellarius foederalis Austriae est.

Scholastico absolutorio accepto (gymnasium non classicum Neostadiense frequentaverat), in Alma Matre Rudolphina Vindobonensi annis inter 1979 et 1986 iurisprudentiae studuit. Biennio post, doctoratu laureatus est. Ex anno 1994 autem causidici munere fungitur.elenchus de causidicina

Anno 2000 demarchus vicarius in sua urbe natali electus est; quo anno Factionem popularem Austriacam in ista curia regebat. Ex mense Iunio 2019 in legatorum electorum coetu Austriaco sedet. Mense Septembri 2022 secretarius primus factionis popularis creatus est."Christian Stocker neuer ÖVP-Generalsekretär" - apud: orf.at, 23 Septembris 2022 Die 5 Ianuarii 2024 pro tota Austria citatae factionis conservativae praeses declaratus est"Christian Stocker übernimmt die ÖVP" - apud: Die Presse, 5 Ianuarii 2025, postquam a magistratu se abdicavit Carolus Nehammer, cancellarius foederalis.Julia Wenzel: "Zeitenwende in der ÖVP macht den 'Volkskanzler' möglich" - apud: Die Presse, 5 Ianuarii 2025 Tunc cum Heriberto Kickl de nova rectione creanda in colloquium convenit. Sed mense Februario exeunte non cum Kickl sed cum liberalibus et socialibus democraticis consensus de gubernio novo factus est. Itaque die 3 Martii 2025 Alexander van der Bellen praesidens rei publicae Stocker novum cancellarium foederalem creavit.

Nexus externi
 vita paucis verbis - in parlamenti Austriaci paginis

 Notae 

Categoria:Iuris consulti
Categoria:Cancellarii Austriae